open-index/open-wikipedia-markdown huggingface dataset:
დელილი (მთვარის კრატერი)

**კრატერი დელილი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა ფრანგი ასტრონომისა და კარტოგრაფის, ჟოზეფ დელილის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ცენტრის სელენოგრაფიული კოორდინატებია , დიამეტრი — 113.87 კმ, სიღრმე — 2.89 კმ.

დელილის პიკი და დელილის კრატერის ქედი. აპოლო 15-ის სურათი. კრატერი პრაქტიკულად დაუზიანებელია და მრავალკუთხა ფორმისაა. რგოლს ბასრი კიდე აქვს, შიდა ფერდობზე ტერასული სტრუქტურის კვალია, ხოლო შიდა ფერდობის ძირში კლდის ჩამონგრევა ჩანს. რგოლის ჩრდილოეთ ნაწილში რღვევა ხდება. რგოლის გარეთა ფერდობი გარშემორტყმულია კრატერის ფორმირების დროს გამოტყორცნილი აშკარად ხილული ქანებით. რგოლი მიმდებარე რელიეფიდან 850 მ-ით მაღლა დგას, ხოლო კრატერის მოცულობა 397.17 კმ³-ია. აუზის ფსკერი უხეშია, მასიური, მაგრამ ცუდად გამოკვეთილი ცენტრალური ბორცვით, რომლის სიმაღლე 640 მ-ია. კრატერის სამხრეთით არის ტერიტორია, რომელსაც მიმდებარე რელიეფთან შედარებით უფრო მაღალი ალბედო აქვს.

დელილის კრატერში მთვარის დაბნელების დროს თერმული ანომალიები დაფიქსირდა. ეს ფენომენი აიხსნება კრატერის ახალგაზრდა ასაკით და თბოიზოლაციის უზრუნველსაყოფად საკმარისი რეგოლითის ფენის არარსებობით. ფენომენი ტიპიურია ახალგაზრდა კრატერების უმეტესობისთვის.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-11
გასტონი (მთვარის კრატერი)

**კრატერი გასტონი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა მამაკაცის ფრანგული სახელის მიხედვით (დაამტკიცა საერთაშორისო ასტრონომიულმა კავშირმა 1979 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 2.02 კმ, სიღრმე — 0.37 კმ.

## სატელიტური კრატერები 
გასტონის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-04
მარტინუს ბეიერინკი

**მარტინუს ვილემ ბეიერინკი** (; დ. 16 მარტი, 1851, ამსტერდამი – გ. 1 იანვარი, 1931, გორსელი) — ჰოლანდიელი მიკრობიოლოგი და ბოტანიკოსი, დელფტის მიკრობიოლოგიის სკოლის დამფუძნებელი. ნიდერლანდების სამეფო მეცნიერებათა აკადემიის წევრი (1884), ლონდონის სამეფო საზოგადოების უცხოელი წევრი (1926), რუსეთის მეცნიერებათა აკადემიის უცხოელი წევრ-კორესპონდენტი (1924) და სსრკ მეცნიერებათა აკადემიის უცხოელი საპატიო წევრი (1929).

## ბიოგრაფია
სწავლობდა ლეიდენის უნივერსიტეტში და მუშაობდა მიკრობიოლოგიის პროფესორად ვაგენინგენის სასოფლო-სამეურნეო სკოლაში (ახლანდელი ვაგენინგენის უნივერსიტეტი) და მოგვიანებით დელფტის პოლიტექნიკურ სკოლაში (ახლანდელი დელფტის ტექნოლოგიური უნივერსიტეტი).

მარტინუს ბეიერინკი იყო სიმბიოზური აზოტის ფიქსატორების (1888), Azotobacter გვარის თავისუფლად მცხოვრები აერობული აზოტის ფიქსატორების (1901), სულფატის აღმდგენი ბაქტერიის Spirillum desulfuricans და სულფატის აღმდგენი ბაქტერიის აღმომჩენი. მან შეიმუშავა გამდიდრების კულტურის მეთოდი, შეისწავლა ნიადაგის მიკრობიოლოგია და მიკროორგანიზმებსა და ნიადაგის ნაყოფიერებას შორის ურთიერთობა და არის ეკოლოგიური მიკრობიოლოგიისა და ვირუსოლოგიის ერთ-ერთი ფუძემდებელი (ს.ნ. ვინოგრადსკისთან და დიმიტრი ივანოვსკისთან ერთად).

ბეიერინკმა, ივანოვსკისგან დამოუკიდებლად, 1898 წელს გაიმეორა თავისი ექსპერიმენტები თამბაქოს მოზაიკის ვირუსით დაზარალებული თამბაქოს მცენარეებიდან ექსტრაქტების ფილტრაციაზე. იმ დროს ვირუსები უცნობი იყო და თავის ნაშრომში ბეიერინკი გაჰყვა თავის კოლეგას, ადოლფ მაიერს ვაგენინგენში, რომელმაც ათი წლით ადრე გამოაქვეყნა პირველი ნაშრომი თამბაქოს მოზაიკური დაავადების შესახებ და არასწორად დაასკვნა, რომ პათოგენი ბაქტერიული იყო. ივანოვსკის მსგავსად, ბეიერინკმა აჩვენა, რომ ფილტრაციამ ვერ შეინარჩუნა თამბაქოს მოზაიკური დაავადების პათოგენი ჩემბერლენდის კერამიკულ ფილტრებზე, რომლებსაც იმ დროს ყველაზე პატარა ფორები ჰქონდათ და ბაქტერიების შემცველი სითხეების ულტრაფილტრაციის სტანდარტად ითვლებოდა. ბეიერინკმა ასევე აჩვენა, რომ პათოგენს შეეძლო გამრავლება და გავრცელება მასპინძელ უჯრედებში, მაგრამ მისი კულტივირება ბაქტერიების მსგავს საკვებ გარემოში შეუძლებელი იყო. ბეიერინკმა ახალ პათოგენს „ვირუსი“ უწოდა, ლათინური სიტყვიდან „virus“.

ბეიერინკმა წამოაყენა ჰიპოთეზა, რომ ვირუსი თხევადი ნივთიერების სახეობა იყო და ვირუსულ ხსნარს contagium vivum fluidum — ინფექციურ ცოცხალ სითხეს უწოდებდა. თუმცა, ვირუსების ნაწილაკების ნაცვლად ხსნადი მატერიის ეს იდეა ბეიერინკის გარდაცვალების შემდეგ მალევე უარყო. 1935 წელს თამბაქოს მოზაიკის ვირუსი გახდა პირველი ვირუსი, რომელიც უენდელ მერედით სტენლიმ კრისტალიზაცია მოახდინა, რამაც 1940-იან წლებში რენტგენის კრისტალოგრაფიით თამბაქოს მოზაიკის ვირუსის სტრუქტურის განსაზღვრის საშუალება მისცა.

## ხსოვნა
მის პატივსაცემად, მთვარის ერთ-ერთ კრატერს დაარქვეს ბეიერინკი.

## ლიტერატურა
*Карл Циммер. Планета вирусов = Carl Zimmer. A PLANET OF VIRUSES. — М.: Альпина нон-фикшн, 2023. — С. 190. — ISBN 978-5-00139-545-4..

## რესურსები ინტერნეტში
* 
*Beijerinck and the Delft School of Microbiology
*Viruses and the Prokaryotic World

## სქოლიო
კატეგორია:ნიდერლანდელი მიკრობიოლოგები
კატეგორია:ნიდერლანდელი ბოტანიკოსები
მაილზ ჯოზეფ ბერკლი

**მაილზ ჯოზეფ ბერკლი** (; დ. 1 აპრილი, 1803 — გ. 30 ივლისი, 1889) — ინგლისელი ბოტანიკოსი და მიკოლოგი, ფიტოპათოლოგიის ერთ-ერთი დამაარსებელი, გერმანიის მეცნიერებათა ეროვნული აკადემიისა და ლონდონის სამეფო საზოგადოების წევრი, რეის საზოგადოების დამფუძნებელი საბჭოს წევრი. დაჯილდოებულია სამეფო მედლით (1863). მისი სტანდარტული საავტორო ბოტანიკური შემოკლებაა **Berk.**

## ბიოგრაფია
მაილს ჯოზეფ ბერკლი დაიბადა 1803 წლის 1 აპრილს ბიგინ ჰოლში (ნორტჰემპტონშირი). განათლება მიიღო რეგბის სკოლაში და კემბრიჯის ქრისტეს კოლეჯში. შემდეგ იყო აპეთორპისა (1837) და სიბერტოფტის (1868) სამრევლო მღვდელი. იგი მთელ თავისუფალ დროს ბოტანიკას უთმობდა, განსაკუთრებით ლიქენებს. 1883 წელს ბერკლი ქრისტეს კოლეჯის საპატიო წევრად იქნა არჩეული. საბოლოოდ იგი სოკოებისა და მცენარეთა პათოლოგიის წამყვან ბრიტანელ სპეციალისტად იქცა. მისი პირველი ნაშრომი „Gleanings of British algae“ 1833 წელს გამოვიდა.

ბერკლი ცნობილი იყო როგორც მიკოლოგიის სისტემატიკოსი, რომელსაც 6000-მდე სოკოს სახეობის აღწერა მიეწერება. თუმცა, მისი „შესავალი კრიპტოგამურ ბოტანიკაში“ (), რომელიც 1857 წელს გამოქვეყნდა, და მისი სტატიები მცენარეთა პათოლოგიის შესახებ (გამოქვეყნებული ჟურნალ „Gardener's Chronicle“-ში (1854 წლიდან)), ცხადყოფს, რომ მას ფართო გაგება ჰქონდა ფიზიოლოგიისა და მორფოლოგიის მთელი დისციპლინის შესახებ.

ბერკლის ყველაზე ადრეული კვლევის ობიექტები იყო მოლუსკები და ზოოლოგიის სხვა დარგები, რასაც ადასტურებს მისი გამოქვეყნებული ნაშრომები ჟურნალებში „The Zoological Journal“ და „The Magazine of Natural History“.

მისი ჰერბარიუმი ინახება კიუს სამეფო ბოტანიკურ ბაღებში, შეიცავს დაახლოებით 9000 ნიმუშს და გამდიდრებულია ჩანაწერებითა და ნახატებით.

## ლიტერატურა
*Boulger, George Simonds (1901). "Berkeley, Miles Joseph". In Lee, Sidney (ed.). Dictionary of National Biography (1st supplement). London: Smith, Elder & Co.
*Chisholm, Hugh, ed. (1911). "Berkeley, Miles Joseph". Encyclopædia Britannica. Vol. 3 (11th ed.). Cambridge University Press

## რესურსები ინტერნეტში
* მაილზ ჯოზეფ ბერკლის ნამუშევრები — პროექტ გუტენბერგზე
* 

## სქოლიო
კატეგორია:ინგლისელი ბოტანიკოსები
კატეგორია:ინგლისელი მიკოლოგები
კატეგორია:ბრიოლოგები
ნავი ნავსადგურს ტოვებს

***„ნავი ნავსადგურს ტოვებს“*** (ასევე ცნობილი, როგორც ***„Barque sortant du port“***) — 1895 წლის ფრანგული მოკლემეტრაჟიანი შავ-თეთრი მუნჯი ფილმი. რეჟისორი და პროდიუსერი იყო ლუი ლუმიერი.

ფილმი შედგება ერთადერთი სცენისაგან, რომელშიც ნავი ნავმისადგომს ტოვებს, ის სამ კაცს აღელვებულ ზღვაში შეჰყავს. ამას ახლო ფიცარნაგზე მდგომი ქალები და ბავშვები უყურებენ.
## გადაღების პროცესი
გადაღებულ იქნა სინემატოგრაფით, კამერით, რომელიც ფილმის პროექტორად და დამამუშავებლადაც გამოიყენებოდა. ყველა სხვა ადრეული ლუმიერის ფილმის მსგავსად, ჩანაწერი 35 მმ ფორმატში, 1.33:1-ის სიგრძე-სიგანის თანაფარდობით გაკეთდა.
## ამჟამინდელი მდგომარეობა
მისი სიძველიდან გამომდინარე, ფილმის ინტერნეტიდან უფასოდ გადმოწერა დაშვებული და შესაძლებელია. ის ასევე შევიდა მრავალ კინოკოლექციაში, მათ შორის *„კინო იწყება — ადრეული კინემატოგრაფიის საგანძური, 1894-1913“*.
## რესურსები ინტერნეტში
* Complete Video at Dailymotion
* 
* 
## სქოლიო
კატეგორია:ფრანგული მოკლემეტრაჟიანი მუნჯი ფილმები
კატეგორია:ფრანგული შავ-თეთრი ფილმები
ზღვა (მოკლემეტრაჟიანი ფილმი)

***„ზღვა“*** (ასევე ცნობილი როგორც ***„La Mer“***) — 1895 წლის ფრანგული მოკლემეტრაჟიანი შავ-თეთრი მუნჯი დოკუმენტური ფილმი. რეჟისორი და პროდიუსერი იყო ლუი ლუმიერი. მისი სიძველიდან გამომდინარე, ფილმის ინტერნეტიდან უფასოდ გადმოწერა დაშვებული და შესაძლებელია. 

ფილმი ლუმიერების სინემატოგრაფის პირველი სარეკლამო პრეზენტაციის ნაწილს წარმოადგენდა (1895 წლის 28 დეკემბერი, სალონი ინდიენი, გრან-კაფე, კაპუცინების ქუჩის N14, პარიზი).
## გადაღების პროცესი
გადაღებულ იქნა სინემატოგრაფით, კამერით, რომელიც ფილმის პროექტორად და დამამუშავებლადაც გამოიყენებოდა. ყველა სხვა ადრეული ლუმიერის ფილმის მსგავსად, ჩანაწერი 35 მმ ფორმატში, 1.33:1-ის სიგრძე-სიგანის თანაფარდობით გაკეთდა.
## შინაარსი
ეს 38 წამიანი ფილმი წარმოადგენს იმის ჩანაწერს, თუ როგორ გადიან პატარა ბიჭები და ერთი ქალბატონი (შესაძლოა მათი დედა) ფიცარნაგს და ხტებიან აღელვებულ წყალში, ბრუნდებიან სანაპიროზე და ამ ქმედებას იმეორებენ.
## რესურსები ინტერნეტში
* 
* Complete video at The Lumiere Institute
## სქოლიო
კატეგორია:ფრანგული შავ-თეთრი ფილმები
კატეგორია:ფრანგული მოკლემეტრაჟიანი მუნჯი ფილმები
ანკირის ბრძოლა

**ანკირის ბრძოლა** — გაიმართა დაახლოებით ძვ. წ. 239 წელს სელევკიდების მეფე სელევკე II კალინიკოსსა და მის ძმას, უფლისწულ ანტიოქე ჰიერაქსს შორის. სამოქალაქო ომი მძვინვარებდა სელევკიდების იმპერიაში ძვ. წ. 244 წლიდან, როდესაც დედოფალმა ლაოდიკე I-მა მხარი დაუჭირა თავის ვაჟს ანტიოქეს სელევკესის წინააღმდეგ აჯანყებაში. ანტიოქე იბრძოდა საკუთარი სამეფოს დასაბრუნებლად ანატოლიაში. მან შეძლო ესარგებლა თავისი ძმის ყურადღების გადატანითა და მისი დამარცხებით პტოლემე III მიერ მესამე სირიულ ომში. ძვ. წ. 239 წლისთვის სელევკოსმა მშვიდობა დამყარა პტოლემესთან და თავისი არმიის აღდგენის შემდეგ შეიჭრა ანატოლიაში.

მას შემდეგ რაც ომი დაახლოებით ორი წელი გაგრძელდა, რომლის პროგრესზეც არანაირი ინფორმაცია არ გვაქვს, სელევკოსი დამარცხდა დიდ ბრძოლაში პონტოს მეფის მითრიდატე II, იერაქსისა და გალატების გაერთიანებული ძალების წინააღმდეგ ანკირასთან, დაახლოებით ძვ. წ. 239 წელს. სელევკოსსმა ძლივს შეძლო თავისი სიცოცხლის გადარჩენა, მაგრამ დაკარგა დაახლოებით 20000 ჯარისკაცი.

ანტიოქეს გამარჯვებამ ანკირასთან (თანამედროვე ანკარა, თურქეთი) აიძულა სელევკოსს უარი ეთქვა ანატოლიაში თავის ტერიტორიებზე მისი სასარგებლოდ და კმაყოფილი დარჩენილიყო ტავროსის მთების აღმოსავლეთით მდებარე სელევკიდების მიწებით.

## სქოლიო
კატეგორია:ძვ. წ. 239
კატეგორია:ანტიკური ეპოქის სამოქალაქო ომები
ალესია ადამოვიჩი

**ალესია ადამოვიჩი** (''*) (დ. 1927 — გ. 1994) — ბელორუსი მწერალი, სცენარისტი, ლიტერატურის კრიტიკოსი და ადამიანის უფლებების აქტივისტი. წერდა რუსულ და ბელორუსულ ენებზე. მისი ნაწარმოებების უმრავლესობა ეხება გერმანიის მიერ ბელარუსის ოკუპაციას მეორე მსოფლიო ომის დროს. იყო სტალინიზმის და საბჭოთა კავშირის კრიტიკოსი.

## რესურსები ინტერნეტში
* Ales Adamovich biography 
* Selected Literatures and Authors Page - Belarusian Literature, page for Ales Adamovich
* *The Ales Adamovich Literary Prize*, Belarusian PEN-center
* Ales Mikhailovich Adamovich, bio- and bibliography 
* *The 2004 Lettre Ulysses Award for the Art of Reportage nomination for "The Blockade Book"''

## სქოლიო
კატეგორია:XX საუკუნის ბელარუსი მწერლები
კატეგორია:მოსკოვში გარდაცვლილები
სტერიგმები

მინი|250პქ|სტერიგმები — ბაზიდიუმის წანაზარდები (წითელი ფერი), რომლებსაც სპორები (მწვანე ფერი) ააქვთ
**სტერიგმები** — ბაზიდიუმის ზედა ნაწილის წანაზარდები, რომელბიც შედგება გაბერილი ან თხელი ბაზალური ნაწილისგან (პროტოსტერიგმა, ანუ ეპიბაზიდიუმი) და საკუთრივ სტერიგმისგან — ბაზიდიოსპორის მატარებელი აპიკალური წანაზარდი.

სტერიგმები ჩნდება, როდესაც ბაზიდიუმის განვითარება დასრულებულია და მასში კარიოგამიის შემდეგ მეიოზი მიმდინარეობს, რის შედეგადაც წარმოიქმნება 4 (ტიპურ შემთხვევაში) ჰაპლოიდური ბირთვი. ბირთვები ეტაპობრივად ინაცვლებს სტერიგმების ბოლოებში და თითოეული ბირთვი საბოლოოდ ერთ სპორაში აღმოჩნდება.

## ლიტერატურა
*Мухин В. А., Третьякова А. С. Биологическое разнообразие: водоросли и грибы. — Ростов-на-Дону: Феникс, 2013. — 269 с. — ISBN 978-5-222-20177-0.

## სქოლიო
კატეგორია:სოკოების მორფოლოგია
ხოტიმსკი

**ხოტიმსკი**  — დაბა ბელორუსში, ამავე სახელწოდების რაიონის ცენტრი. ხოტიმსკი უახლოესი ქალაქია ბელარუსის უკიდურეს აღმოსავლეთ წერტილთან. დაბის მოსახლეობა განიცდის კლებას.

## რესურსები ინტერნეტში
*ხოტიმსკის რაიონის ოფიციალური საიტი

## სქოლიო
კატეგორია:ბელარუსის დაბები
ფოტოგრაფთა კონგრესი ლიონში ჩადის

***„ფოტოგრაფთა კონგრესი ლიონში ჩადის“*** (ასევე ცნობილი როგორც ***„Neuville-sur-Saône: Débarquement du congrès des photographie à Lyon“***) — 1895 წლის ფრანგული, მოკლემეტრაჟიანი, შავ-თეთრი, მუნჯი, დოკუმენტური ფილმი. მისი რეჟისორი და პროდიუსერი ლუი ლუმიერი იყო, ხოლო პიერ ჟანსენი საკუთარი თავის როლს ასრულებდა. მისი პრემიერა 1895 წლის 12 ივნისს შედგა.
## შინაარსი
ფოტოგრაფები სამდინარო ნავის გემბანს ჯგუფ-ჯგუფად ტოვებენ. ფონზე ვხედავთ მდინარეზე გადებულ ხიდს. კადრში ჩანან ნუვილში, ფოტოგრაფთა საზოგადოებების კონგრესზე ჩასული პირები. ფილმი გადაღებულ იქნა დილას, ხოლო პრემიერა შედგა იმავე საღამოს, კონგრესზე.
## გადაღების პროცესი
გადაღება შედგა ნუვილ-სუ-სონში, რონის დეპარტამენტში, საფრანგეთში. გადაღებულ იქნა სინემატოგრაფით, კამერით, რომელიც ფილმის პროექტორად და დამამუშავებლადაც გამოიყენებოდა. ყველა სხვა ადრეული ლუმიერის ფილმის მსგავსად, ჩანაწერი 35 მმ ფორმატში, 1.33:1-ის სიგრძე-სიგანის თანაფარდობით გაკეთდა.
## როლებში
*პიერ ჟანსენი — საკუთარი თავის როლში.
## დღევანდელი მდგომარეობა
მისი სიძველიდან გამომდინარე, ფილმის ინტერნეტიდან უფასოდ გადმოწერა დაშვებული და შესაძლებელია. ის ასევე შევიდა მრავალ კინოკოლექციაში, მათ შორის *„ადრეული ფილმის ღირსშესანიშნაობები, პირველი ტომი“*.
## რესურსები ინტერნეტში
*The Lumiere Institute (requires QuickTime)
* 
* *The Photographical Congress Arrives in Lyon* on YouTube
## სქოლიო
კატეგორია:ფრანგული შავ-თეთრი ფილმები
კატეგორია:ფრანგული მოკლემეტრაჟიანი მუნჯი ფილმები
ბაზიდიოსპორები

[მინი|260პქ|[კულტურული ქამას ბაზიოდიოსპორები]]
**ბაზიდიოსპორები** () — ბაზიდიუმიანი სოკოების რეპროდუქციული სპორები, რომლებიც წარმოიქმნება სპეციალიზებულ უჯრედებზე — ბაზიდიუმებზე.

როგორც წესი, თითოეულ ბაზიდიუმზე წარმოიქმნება ოთხი ერთბირთვიანი ბაზიდიოსპორა, თუმცა არსებობს გამონაკლისებიც, კერძოდ, ორსპორიანი ქამა.

ბაზიდიოსპორების ბირთვები წარმოიქმნება ბაზიდიუმში მიმდინარე მეიოზური დაყოფის შედეგად და აქვთ ჰაპლოიდური ქრომოსომების ნაკრები.

ხელსაყრელ პირობებში მოხვედრისას, ბაზიდიოსპორები ღივდება და, ჩვეულებრივ, ქმნის ჰიფებს. არახელსაყრელ პირობებში, ღივილის დროს, ბაზიდიოსპორებს შეუძლიათ წარმოქმნან მეორადი ბალისტოსპორები.

## რესურსები ინტერნეტში
*ბაზისდიოსპორები — NPLG

კატეგორია:სოკოების მორფოლოგია
ცისტიდები

**ცისტიდები**, **ცისტიდიოლები** ან **ცისტიდიები** —  ბაზიდიუმიანი სოკოების ჰიმენიუმის შრის სტერილური ელემენტები, რომლებიც ბაზიდიუმებს ზემოდან დაზიანებისგან იცავენ.

ცისტიდები ბაზიდიუმებზე ზომით უფრო დიდია, რის გამოც ჰიმენიუმის ზედაპირზე ამოწეულია. მათი ფორმა მრავალფეროვანია. ზოგიერთი გვარისა და სახეობისთვის ცისტიდების ფორმა იმდენად დამახასიათებელია, რომ ერთ-ერთ საუკეთესო განმსაზღვრელ ნიშანს წარმოადგენს.

ხშირად, ცისტიდების ზედაპირი ინკრუსტირებულია სხვადასხვა ზომის, ფორმისა და მარცვლოვნების ჩანართებით, კოშტებით ან კრისტალებით. ცისტიდები, როგორც წესი, უფერულია, იშვიათად კი მოყვითალო.

ნამდვილი ცისტიდები ვითარდება ან ბაზიდიუმებთან ერთად სუბჰიმენიუმში (ჰიმენიალური ცისტიდები), ან ნაყოფსხეულის უფრო ღრმა შრეებში (ტრამალური ცისტიდები). ტრამალური ცისტიდები ჰიფიდებისგან განსხვავდება დამახასიათებელი, არაჰიფისებრი აგებულებით და ჩნდება, როგორც წესი, ბაზიდიუმებთან ერთად.

წვნიანი შემცველობის მქონე ცისტიდებს, რომლებსაც ცხიმიანი-ფისოვანი შიგთავსი აქვთ, გლეოცისტიდები ეწოდება. კედლების სისქის მიხედვით, განასხვავებენ თხელკედლიან ცისტიდებს (ლეპტოცისტიდები) და ცისტიდებს სქელი, მინისებრი, ხშირად მტვრევადი კედლებით (ლამპროცისტიდები).

## რესურსები ინტერნეტში
*ცისტიდები — BCERN Glossary

## სქოლიო
კატეგორია:სოკოების მორფოლოგია
იანკა კუპალა

**იანკა კუპალა** ('''') (დ. 1882 — გ. 1942) — ბელორუსი პოეტი, დრამატურგი, პუბლიცისტი, ბელარუსული ლიტერატურის კლასიკოსი. წერდა ფსვედონიმით იანკა კუპაალა, ხოლო ნამდვილი სახელი იყო ივან ლუცევიჩი. 

## რესურსები ინტერნეტში
* Yanka Kupala: personality and work Archives of Belarus

## სქოლიო
კატეგორია:XX საუკუნის ბელარუსი მწერლები
კატეგორია:მოსკოვში გარდაცვლილები
იაკუბ კოლოსი

**იაკუბ კოლოსი** ('''') (დ. 1882 — გ. 1956) — ბელორუსი მწერალი, ახალი ბელორუსული ლიტერატურის ფუძემდებელი. წერდა ფსვედონიმით იაკუბ კოლოსი, ხოლო ნამდვილი სახელი იყო კონსტანტინ მიცკევიჩი.  

## სქოლიო
კატეგორია:XX საუკუნის ბელარუსი მწერლები
კატეგორია:მინსკში გარდაცვლილები
ჯონს პოინტის შუქურა

300px|მინი|ჯონს პოინტის შუქურა 2022 წელს

**ჯონს პოინტის შუქურა** (Jones Point Light) — პატარა მდინარის შუქურა, რომელიც მდებარეობს მდინარე პოტომაკზე, ალექსანდრიაში, ვირჯინიის შტატში. იგი აშენდა 1855 წელს.

## რესურსები ინტერნეტში
*

კატეგორია:შუქურები
ჯონს პოინტი (ვირჯინია)

**ჯონს პოინტი** (Jones Point) — გეოგრაფიული წერტილი პოტომაკის მდინარეზე, რომელიც მდებარეობს ვირჯინიის შტატში, ამერიკის შეერთებულ შტატებში-ში. ჯონს პოინტის შუქურა (Jones Point Light) და ჯონს პოინტის პარკი (Jones Point Park) მდებარეობს ამ წერტილზე, რომელიც უშუალოდ მდებარეობს ჰანტინგ კრიკისა და პოტომაკის მდინარის შესართავის ჩრდილოეთით.

## რესურსები ინტერნეტში
*

კატეგორია:პარკები
სსრკ-ის ჩემპიონატი საერთაშორისო შაშში მამაკაცთა შორის 1956

**სსრკ-ის მე-3 ჩემპიონატი საერთაშორისო შაშში მამაკაცთა შორის** ჩატარდა კიევში. ქვეყნის ჩემპიონი გახდა კიეველი ისერ კუპერმანი.

## საბოლოო მდგომარეობა 
## ბმულები 
* ჩემპიონატის სტატისტიკა KNDB-ის საიტზე

კატეგორია:საბჭოთა კავშირის ჩემპიონატი შაშში
კატეგორია:საბჭოთა კავშირის ჩემპიონატი საერთაშორისო შაშში
სსრკ-ის ჩემპიონატი საერთაშორისო შაშში მამაკაცთა შორის 1955

**სსრკ-ის ჩემპიონატი საერთაშორისო შაშში მამაკაცთა შორის** ჩატარდა 1955 წელს მინსკში. მასში მონაწილეობა მიიღო 17 სპორტსმენმა.  მაქს შაველმა და ისერ კუპერმანმა 11-11 ქულა დააგროვეს, რის გამო მათ შორის ჩატარდა დამატებითი მატჩი, შედეგად, ქვეყნის ჩემპიონი კვლავ ისერ კუპერმანი გახდა. მეორე ადგილი დაიკავა მაქს შაველმა.

## ტურნირის ცხრილი 
## დამატებითი მატჩი 
## ბმულები 
* ჩემპიონატის სტატისტიკა KNDB-ის საიტზე

კატეგორია:საბჭოთა კავშირის ჩემპიონატი შაშში
კატეგორია:საბჭოთა კავშირის ჩემპიონატი საერთაშორისო შაშში
გაეროს უშიშროების საბჭოს რეზოლუცია 426

**გაეროს უშიშროების საბჭოს რეზოლუცია 426** მიღებულია 1978 წლის 19 მარტს უშიშროების საბჭოს 2075-ე სხდომაზე, რომელიც შეეხება გაეროს დროებითი ძალის (UNIFIL) შექმნას ლიბანში და მისი მანდატის ხანგრძლივობას. იგი მიღებულია რეზოლუცია 425-ის შემდეგ და მას ავსებს, რომელიც იმავე დღეს გამართულ სხდომაზეა მიღებული.

რეზოლუცია მიღებულია 12 ხმით — არც ერთი წინააღმდეგ. ჩეხოსლოვაკიამ და საბჭოთა კავშირმა თავი შეიკავეს, ხოლო ჩინეთი კენჭისყრაში არ მონაწილეობდა.

## რესურსები ინტერნეტში
* 

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1978 წელი ლიბანში
გაეროს უშიშროების საბჭოს რეზოლუცია 435

**გაეროს უშიშროების საბჭოს რეზოლუცია 435** მიღებულია 1978 წლის 29 სექტემბერს, იგი შეიცავდა წინადადებებს ცეცხლის შეწყვეტისა და გაეროს ზედამხედველობით ჩატარებული არჩევნების შესახებ სამხრეთ აფრიკის მიერ კონტროლირებულ სამხრეთ-დასავლეთ აფრიკაში, რაც საბოლოოდ ნამიბიის დამოუკიდებლობამდე მივიდა. განსაკუთრებით მნიშვნელოვანია ის, რომ რეზოლუციამ დააფუძნა გაეროს გარდამავალი დახმარების ჯგუფი (UNTAG), რომელმაც გააკონტროლა როგორც არჩევნების ჩატარება, ისე სამხრეთ აფრიკის ძალების გაყვანა.

რეზოლუცია მიღებულია 12 ხმით — არცერთი წინააღმდეგ. ჩეხოსლოვაკიამ და საბჭოთა კავშირმა თავი შეიკავეს, ხოლო ჩინეთი კენჭისყრაში არ მონაწილეობდა.

1988 წლის 22 დეკემბერს, სამხრეთ აფრიკა დათანხმდა რეზოლუციის განხორციელებას მას შემდეგ, რაც ნიუ-იორკის გაეროს შტაბბინაში ხელი მოაწერა სამმხრივ შეთანხმებას (Tripartite Accord). ამ შეთანხმებამ დაადასტურა ნამიბიის დამოუკიდებლობის მიღწევა და კუბას ჯარების გამოყვანა ანგოლადან. შეთანხმებას ხელი მოაწერეს ანგოლამ, კუბამ და სამხრეთ აფრიკამ.

## რესურსები ინტერნეტში
* 

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები ნამიბიის შესახებ
კორდელიერთა მოედანი ლიონში

***„კორდელიერთა მოედანი ლიონში“*** (ასევე ცნობილი როგორც ***„Place des Cordeliers à Lyon“***) — 1895 წლის ფრანგული, მოკლემეტრაჟიანი, შავ-თეთრი, მუნჯი, დოკუმენტური ფილმი. რეჟისორი და პროდიუსერი იყო ლუი ლუმიერი. 

ფილმი ლუმიერების სინემატოგრაფის პირველი სარეკლამო პრეზენტაციის ნაწილს წარმოადგენდა (1895 წლის 28 დეკემბერი, სალონი ინდიენი, გრან-კაფე, კაპუცინების ქუჩის N14, პარიზი).
## გადაღების პროცესი
ეს მოკლე დოკუმენტური ფილმი ლიონში, რონის დეპარტამენტში, საფრანგეთში გადაიღეს. გადაიღეს სინემატოგრაფით, კამერით, რომელიც ფილმის პროექტორად და დამამუშავებლადაც გამოიყენებოდა. ყველა სხვა ადრეული ლუმიერის ფილმის მსგავსად, ჩანაწერი 35 მმ ფორმატში, 1.33:1-ის სიგრძე-სიგანის თანაფარდობით გაკეთდა.

## შინაარსი
ფილმს არ გააჩნია რაიმე სახის ისტორია. ვხედავთ კორდელიერთა მოედანს ლიონში, კამერა იღებს ქუჩაზე გამვლელ მანქანებს, ხალხსა და ეტლებს.
## დღევანდელი მდგომარეობა
ამ ფილმის ჩანაწერი შევიდა 1996 წლის *„ძმებ ლუმიერების პირველი ფილმების“* კოლექციაში.
## რესურსები ინტერნეტში
*The Lumiere Institute (requires quicktime)
* 
* *Place des Cordeliers à Lyon* on YouTube
## სქოლიო
კატეგორია:ფრანგული მოკლემეტრაჟიანი მუნჯი ფილმები
კატეგორია:ფრანგული შავ-თეთრი ფილმები
გაეროს უშიშროების საბჭოს რეზოლუცია 438

**გაეროს უშიშროების საბჭოს რეზოლუცია 438** მიღებულია 1978 წლის 23 ოქტომბერს, რომელიც წინა რეზოლუციების დადასტურების შემდეგ განიხილავდა გენერალური მდივნის ანგარიშს გაეროს საგანგებო ძალის შესახებ და აღნიშნავდა იმ მოლაპარაკებებს, რომლებიც გენერალურმა მდივანმა გამართა ახლო აღმოსავლეთის მდგომარეობასთან დაკავშირებულ ყველა მხარესთან.

საბჭომ შეშფოთება გამოთქვა რეგიონში არსებული დაძაბულობის გამო და გადაწყვიტა:

# გაეროს განშორების დამკვირვებელი ძალების მანდატის განახლება კიდევ ერთი წლით, 1979 წლის 24 ივლისამდე;
# გენერალური მდივნის თხოვნით, უშიშროების საბჭოს დაევალოს ამ პერიოდის ბოლოს მიღწეული პროგრესის შესახებ ანგარიშის გამოქვეყნება;
# მოუწოდოს ყველა მხარეს დაუყოვნებლივ განახორციელოს 338-ე რეზოლუცია (1973).

რეზოლუცია მიღებულია 12 ხმით არცერთის წინააღმდეგ; ჩეხოსლოვაკიამ და საბჭოთა კავშირმა თავი შეიკავეს ხმის მიცემისგან. ჩინეთმა კენჭისყრაში მონაწილეობა არ მიიღო.

## რესურსები ინტერნეტში
* 

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები ეგვიპტის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1978 წელი ისრაელში
კატეგორია:1978 წელი ეგვიპტეში
პოტომაკი (მდინარე)

300px|მინი
**პოტომაკი** () — მდინარე ამერიკის შეერთებული შტატების შუა ატლანტიკურ რეგიონში, სათავეს იღებს პოტომაკის მაღლობებიდან (Potomac Highlands) დასავლეთ ვირჯინიაში, მიედინება მერილენდში, ჩესაპიკის ყურემდე. მისი სიგრძეა 652 კმ, აუზის ფართობი კი — 38 000 კმ²., ის არის სიდიდით მეოთხე მდინარე შეერთებული შტატების აღმოსავლეთ სანაპიროზე. მის აუზში 6 მილიონზე მეტი ადამიანი ცხოვრობს.

მდინარეს მნიშვნელოვანი ისტორიული და პოლიტიკური დატვირთვა აქვს, რადგან მის ნაპირებზე მდებარეობს ქვეყნის დედაქალაქი ვაშინგტონი, ასევე მაუნტ-ვერნონი, ჯორჯ ვაშინგტონის სახლი. ამერიკის სამოქალაქო ომის დროს, მდინარე გახდა საზღვარი იუნიონისტებსა და კონფედერატებს  შორის, ხოლო იუნიონისტების  ყველაზე დიდ არმიას, პოტომაკის არმიას, სახელი სწორედ ამ მდინარის მიხედვით დაერქვა.

## სქოლიო
კატეგორია:აშშ-ის მდინარეები
ჰაიბერი

**ჰაიბერი** ― უბანი ლონდონში, მის ჩრდილოეთ ნაწილში. შედის ლონდონის ისლინგტონის რაიონში. მოსახლეობა დაახლოებით 26 ათასი ადამიანი (2011). ჰაიბერიში მდებარეობდა საფეხბურთო კლუბ „არსენალის“ სტადიონი „ჰაიბერი“ 1913-2005 წლებში. მოქმედებს ლონდონის მეტროპოლიტენის სადგური ჰაიბერი-ენდ-ისლინგტონი.

## ცნობილი ადამიანები
*ჯორჯ მარტინი 

## რესურსები ინტერნეტში
*'A History of Highbury' tribute at Arsenal-land
*London Landscape TV episode (6 mins) about Highbury and Arsenal
*The Highbury Community Association represents residents and businesses in the Highbury, Lower Holloway and Finsbury Park areas of North London

კატეგორია:ლონდონის უბნები
ბრანსვიკის სკვერი

**ბრანსვიკის სკვერი** ― საჯარო პარკი ლონდონში. მდებარეობს ბლუმსბერის უბანში, კემდენის რაიონში. მოიცავს 1,2 ჰექტარ ტერიტორიას. 

## რესურსები ინტერნეტში
* Brunswick Square information from Camden Council
* LondonTown.com information

კატეგორია:ლონდონის პარკები
კენსუკე ნაგაი

**კენსუკე ნაგაი** (*永井 謙佑*, ნაგაი კენსუკე; დ.) — იაპონელი ფეხბურთელი, რომელიც თამაშობს როგორც თავდამსხმელი J1 ლიგის კლუბ ნაგოია გრამპუსში.
მინი|კენსუკე ნაგაი

## კარიერა 
3 წლის ასაკიდან, ნაგაიმ ხუთი წელი გაატარა იპატინგაში, ბრაზილიაში, სადაც დაიწყო ქუჩის ფეხბურთის თამაში თავის ბავშვობის მეგობრებთან.
ბრაზილიიდან კიტაკიუშუში, ფუკუოკაში დაბრუნების შემდეგ, ის თამაშობდა ფეხბურთს ადგილობრივ დაწყებითი და საშუალო სკოლის კლუბებში, სანამ შეუერთდა კიუშუს საერთაშორისო უნივერსიტეტის საშუალო სკოლის კლუბს, სადაც ითამაშა ორი მატჩი მე-85 სრული იაპონიის საშუალო სკოლების ფეხბურთის ტურნირში. 
ის შეუერთდა ფუკუოკას უნივერსიტეტის კლუბს 2007 წლის აპრილში და მოიგო 33-ე პრემიერ-მინისტრის თასი სრული იაპონიის კოლეჯის ფეხბურთის ტურნირში 2009 წელს.
ფუკუოკას უნივერსიტეტის კლუბისთვის თამაშის დროს, ნაგაი ასევე თამაშობდა ავისპა ფუკუოკასთვის J. League Division 2-ში 2009 წელს და ვისელ კობესთვის 2010 წელს როგორც J.League-ის დანიშნული სპეციალური მოთამაშე.
2009 წლის 23 დეკემბერს, ის შეირჩა იაპონიის შემადგენლობაში 2011 წლის AFC აზიის თასის შესარჩევ მატჩზე იემენის წინააღმდეგ, და გააკეთა თავისი სრული საერთაშორისო დებიუტი გუნდში 2010 წლის 6 იანვარს.
ის შეირჩა იაპონიის შემადგენლობის წევრად 2012 წლის ოლიმპიადისთვის.
ის გადავიდა ნაგოიადან სტანდარ ლიეჟში ბელგიის პრო ლიგაში 2013 წლის იანვარში, მაგრამ გადაეცა იჯარით უკან ნაგოიას 2013 წლის აგვისტოდან 2014 წლის ივნისამდე, სტანდარ ლიეჟში შეზღუდული თამაშის შესაძლებლობების გამო. 2015 წლის იანვარში, იჯარის გარიგება შეწყდა და ნაგაი დაბრუნდა ნაგოიაში მუდმივ საფუძველზე.

## ჯილდოები 
### იაპონია 
*https://en.wikipedia.org/wiki/Asian_Games
### კლუბი 
*https://en.wikipedia.org/wiki/J.League_Cup
### FC ტოკიო 
*https://en.wikipedia.org/wiki/J.League_Cup
### ინდივიდუალური 
*https://en.wikipedia.org/wiki/AFC_U-19_Championship
*https://en.wikipedia.org/wiki/Universiade
*https://en.wikipedia.org/wiki/Asian_Games
*https://en.wikipedia.org/wiki/J.League_Best_XI
## რესურსები ინტერნეტში
*https://www.fctokyo.co.jp/players/2018/4
*http://nagoya-grampus.jp/team/top/player/2016/11-kensuke-nagai.html *https://web.archive.org/web/20150905/http://www.fifa.com/fifa-tournaments/players-coaches/people=321739/index.html
## სქოლიო
კატეგორია:1989
კატეგორია:ცოცხალი ადამიანები
კატეგორია:იაპონელები
კატეგორია:იაპონელი ფეხბურთელები
კატეგორია:ფეხბურთელები ეროვნების მიხედვით
ალექსანდრ იაკოვლევი

**ალექსანდრ იაკოვლევი** ('''') (დ. 1923 — გ. 2005) — რუსი საბჭოთა პოლიტიკოსი, „პერესტროიკის“ ერთ-ერთი მთავარი იდეოლოგი. 1986-1990 წლებში იყო საბჭოთათა კავშირის კომუნისტური პარტიის ცენტრალური კომიტეტის წევრი და მდივანი, ხოლო 1987-1990 წლებში პოლიტბიუროს წევრი. იყო რუსეთის აკადემიის აკადემიკოსი. 1995-2000 წლებში იყო რუსეთის სოციალ-დემოკრატიული პარტიის თავმჯდომარე.

## სქოლიო
კატეგორია:რუსი პოლიტიკოსები
კატეგორია:საბჭოთა კავშირის კომუნისტური პარტიის წევრები
კატეგორია:მოსკოვში გარდაცვლილები
გაეროს უშიშროების საბჭოს რეზოლუცია 443

**გაეროს უშიშროების საბჭოს რეზოლუცია 443** მიიღეს 1978 წლის 14 დეკემბერს, გენერალური მდივნის მოხსენებაში აღნიშნული იყო, რომ არსებული გარემოებების გამო, გაეროს სამშვიდობო ძალების კვიპროსში ყოფნა კვლავაც აუცილებელი იქნებოდა მშვიდობიანი მოგვარებისთვის. საბჭომ გამოთქვა შეშფოთება იმ ქმედებებთან დაკავშირებით, რომლებმაც შეიძლება დაძაბულობა გაამწვავოს და გენერალურ მდივანს სთხოვა, 1979 წლის 31 მაისამდე კვლავ წარედგინა ანგარიში რეზოლუციის შესრულების თვალყურის დევნების მიზნით.

საბჭომ კიდევ ერთხელ დაადასტურა თავისი წინა რეზოლუციები, მათ შორის რეზოლუცია 365 (1974), გამოთქვა შეშფოთება სიტუაციის გამო, მოუწოდა მონაწილე მხარეებს მშვიდობის მისაღწევად ერთად ემუშავათ და კიდევ ერთხელ გააგრძელა კვიპროსში ძალების განლაგება, რომელიც შეიქმნა რეზოლუცია 186-ით (1964), 1979 წლის 15 ივნისამდე.

რეზოლუცია 14 ხმით არცერთის წინააღმდეგ მიიღეს, ჩინეთის სახალხო რესპუბლიკამ კი თავი შეიკავა.

## იხილეთ აგრეთვე
*კვიპროსის კონფლიქტი

## რესურსები ინტერნეტში
*[Text of the Resolution at undocs.org](https://undocs.org/S/RES/443(1978))

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1978 წელი კვიპროსში
სსრკ-ის ჩემპიონატი საერთაშორისო შაშში მამაკაცთა შორის 1959

**სსრკ-ის მე-5 ჩემპიონატი საერთაშორისო შაშში მამაკაცთა შორის** ჩატარდა კიევში 1959 წლის მაისში.  ჩემპიონის გამოსავლენად დამატებითი მატჩი ჩატარდა და გამარჯვებული ვიჩესლავ შჩოგელევი გახდა.

## ცხრილი 
## დამატებითი მატჩი 
## ლიტერატურა 
* *ჟურნალი „შაშკი“*, 1959, № 1, გვ.5-8.

## რესურსები ინტერნეტში 
* ჟურნალების „შაშკის“ არქივი. 1959
* სსრკ ჩემპიონატი 1959. ფინალი.

კატეგორია:საბჭოთა კავშირის ჩემპიონატი შაშში
კატეგორია:საბჭოთა კავშირის ჩემპიონატი საერთაშორისო შაშში
გაეროს უშიშროების საბჭოს რეზოლუცია 441

**გაეროს უშიშროების საბჭოს რეზოლუცია 441** მიიღეს 1978 წლის 30 ნოემბერს. რეზოლუციაში განიხილებოდა გენერალური მდივნის ანგარიში გაეროს განშორების დამკვირვებელთა ძალების შესახებ. საბჭომ აღნიშნა მისი ძალისხმევა ახლო აღმოსავლეთში მდგრადი და სამართლიანი მშვიდობის დამყარების მიმართულებით, თუმცა ასევე გამოთქვა შეშფოთება რეგიონში არსებული დაძაბულობის გამო.

რეზოლუციამ გადაწყვიტა, დაინტერესებულ მხარეებს მოუწოდოს დაუყოვნებლივ განახორციელონ 338-ე რეზოლუცია (1973), გაახანგრძლივა დამკვირვებელთა ძალების მანდატი კიდევ 6 თვით, 1979 წლის 31 მაისამდე და მოითხოვა, რომ გენერალურმა მდივანმა ამ პერიოდის დასრულების შემდეგ წარმოადგინოს ანგარიში სიტუაციის შესახებ.

რეზოლუცია მიიღეს 14 ხმით. ჩინეთმა კენჭისყრაში მონაწილეობა არ მიიღო.

## იხილეთ აგრეთვე
*ახლო აღმოსავლეთის კონფლიქტი
*გოლანის მაღლობები

## რესურსები ინტერნეტში
*[Text of the Resolution at undocs.org](https://undocs.org/S/RES/441(1978))

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1978 წელი ისრაელში
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1978 წელი სირიაში
იასუკე

**იასუკე** —  აფრიკელი სამურაი XVI საუკუნის ფეოდალურ იაპონიაში, სენგოკუს ხანაში. ის იყო პირველი არაიაპონელი, რომელმაც სამურაის ტიტული მიიღო. 

წარმოშობით იყო მოზამბიკიდან. თავდაპირველად ის იტალიელი იეზუიტი მისიონერის ალესსანდრო ვალინიანოს (1539-1606) მოსამსახურე იყო. იასუკე იაპონიაში ჩავიდა 1579 და 1581 წლებში ვალინიანოსთან ერთად.

1581 წლის მაისიდან იასუკე მსახურობდა ოდა ნობუნაგას კარზე. იასუკე იყო პირველი ფერადკანიანი, რომელიც ნობუნაგამ იხილა. იასუკე ოდა ნობუნაგას თან ახლდა 1582 წლის მაისში ტაკედას კლანის დამარცხების დროს. ამ კამპანიის დროს იასუკე შეხვდა ტოკუგავა იეიასუმ. ტოკუგავას ვასალმა აღწერა იასუკე.

1582 წლის 21 ივნისს იასუკე ესწრებოდა ჰონოს მონასტერში ოდა ნობუნაგაზე აკეტიე მიცუჰიდეს თავდასხმას და მის იძულებით სეპუკუს. ოდა ნობუნაგას თვითმკვლელობის შემდეგ იასუკე მიემხრო ოდა ნობუტადას. ოდა ნობუტადა მიცუჰიდესთან დამარცხდა და იასუკე ტყვედ ჩავარდა. მიცუჰიდემ იასუკე გაგზავნა იეზუიტების ეკლესიაში. ამის შემდეგ მისი ბედი უცნობია.

## ლიტერატურა
* Matsuda, Kiichi, ed.,Jūroku-jūnanaseiki Iezusukai Nihon Hōkokushuu, Hōdōsha, 1987–1998.
* Ōta, Gyūichi, Shinchō Kōki, 1622.

## სქოლიო
კატეგორია:XVI საუკუნის მამაკაცები
კატეგორია:სამურაი
კატეგორია:დაბადების წელი უცნობია
გაეროს უშიშროების საბჭოს რეზოლუცია 453

**გაეროს უშიშროების საბჭოს რეზოლუცია 453** მიღებულია 1979 წლის 12 სექტემბერს, სენტ-ლუსიას გაერთიანებული ერების ორგანიზაციაში წევრობის განაცხადის განხილვის შემდეგ, საბჭომ რეკომენდაცია გაუწია გენერალურ ასამბლეას, რომ სენტ-ლუსია მიეღოთ ორგანიზაციის წევრად.

## რესურსები ინტერნეტში
* 

კატეგორია:გაეროს უშიშროების საბჭოს რეზოლუციები გაეროს წევრობის შესახებ
კატეგორია:გაეროს უშიშროების საბჭოს 1979 წლის რეზოლუციები
კატეგორია:1979 წელი სენტ-ლუსიაში
გაეროს უშიშროების საბჭოს რეზოლუცია 445

**გაეროს უშიშროების საბჭოს რეზოლუცია 445** მიღებულია 1979 წლის 8 მარტს, მას შემდეგ რაც საბჭომ გაიხსენა რეზოლუციები 253 (1968), 403 (1977), 411 (1977), 423 (1978), 424 (1978) და 437 (1978), და მოისმინა სხვადასხვა ქვეყნების წარმომადგენელთა განცხადებები. საბჭომ გამოხატა შეშფოთება „არალეგალური რეჟიმის“ მიერ სამხრეთ როდეზიასთან მოსაზღვრე და არამოსაზღვრე ქვეყნებზე განხორციელებული სამხედრო ოპერაციების გამო. საბჭო ასევე აღშფოთდა რეპრესიული კანონების საფუძველზე ადამიანთა დასჯისა და განაჩენების გამო.

რეზოლუცია გამოხატავდა შეშფოთებას იმ წევრი სახელმწიფოების მიმართ, რომლებიც აპირებდნენ დამკვირვებლების გაგზავნას ე.წ. არჩევნებზე 1979 წლის აპრილში, რომელთა შედეგებსაც საბჭო არ აღიარებდა. საბჭომ ასევე გამოხატა მადლიერება ანგოლის, მოზამბიკის, ზამბიისა და სხვა სახელმწიფოების მიმართ ზიმბაბვეს ხალხის მხარდაჭერისთვის და მოუწოდა სხვა წევრ სახელმწიფოებს, რომ გაეწიათ მათთვის დახმარება.

საბოლოოდ საბჭომ შემოგვთავაზა სამხრეთ როდეზიის წინააღმდეგ საერთაშორისო სანქციების გაფართოება და გამკაცრება და მოითხოვა რეზოლუცია 253-ით შექმნილი კომიტეტისგან დამატებითი ზომების განხილვა და მათი შესახებ საბჭოსთვის ანგარიშის წარდგენა 1979 წლის 23 მარტამდე.

რეზოლუცია მიიღეს 12 ხმით, არცერთი წინააღმდეგ. ხოლო საფრანგეთმა, გაერთიანებულმა სამეფომ და შეერთებულმა შტატებმა თავი შეიკავეს.

## რესურსები ინტერნეტში
* 

კატეგორია:გაეროს უშიშროების საბჭოს 1979 წლის რეზოლუციები
კატეგორია:გაეროს უშიშროების საბჭოს რეზოლუციები როდეზიის შესახებ
კატეგორია:1979 წელი როდეზიაში
კატეგორია:1979 წელი მოზამბიკში
გაეროს უშიშროების საბჭოს რეზოლუცია 447

**გაეროს უშიშროების საბჭოს რეზოლუცია 447** მიღებულია 1979 წლის 28 მარტს, მას შემდეგ, რაც საბჭომ მოისმინა ანგოლის და სამხრეთ-დასავლეთ აფრიკის სახალხო ორგანიზაციის (SWAPO) წარმომადგენელთა განცხადებები. საბჭომ გაიხსენა რეზოლუციები 387 (1976) და 428 (1978) და დაგმო სამხრეთ აფრიკა მისი უწყვეტი თავდასხმების გამო, რაც წინა რეზოლუციების პირდაპირ დარღვევას წარმოადგენდა.

რეზოლუცია მკაცრად გმობდა სამხრეთ აფრიკის მიერ ნამიბიის ხალხის ჩაგვრას, აპართეიდის პოლიტიკას და სამხრეთ-დასავლეთ აფრიკის (ნამიბიის) მილიტარიზაციას. საბჭო მოითხოვდა, რომ სამხრეთ აფრიკას დაეცვა აღნიშნული სახელმწიფოების ტერიტორიული მთლიანობა და გამოხატა მადლიერება ანგოლისა და სხვა ფრონტის ხაზზე მყოფი ქვეყნების მიმართ ნამიბიის ხალხის მხარდაჭერისთვის, ასევე მოუწოდა სხვა სახელმწიფოებს, გაეწიათ მათთვის დახმარება.

რეზოლუცია მიღებულია 12 ხმით, არცერთი წინააღმდეგ; საფრანგეთმა, გაერთიანებულმა სამეფომ და შეერთებულმა შტატებმა თავი შეიკავეს.

## რესურსები ინტერნეტში
* 

კატეგორია:გაეროს უშიშროების საბჭოს 1979 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1979 წელი სამხრეთ აფრიკის რესპუბლიკაში
კატეგორია:1979 წელი ანგოლაში
გაეროს უშიშროების საბჭოს რეზოლუცია 446

**გაეროს უშიშროების საბჭოს რეზოლუცია 446** მიიღეს 1979 წლის 22 მარტს, რომელიც შეეხო ისრაელის დასახლებების საკითხს არაბულ ტერიტორიებზე, რაც ისრაელმა 1967 წლიდან ოკუპაცია მოახდინა, მათ შორის იერუსალიმის ნაწილის. ტერიტორიები მოიცავს პალესტინის ტერიტორიებს — დასავლეთ სანაპიროს, აღმოსავლეთ იერუსალიმს და ღაზის სექტორს, ასევე სირიის ტერიტორიას — გოლანის მაღლობებს.

რეზოლუციაში უშიშროების საბჭომ დაადგინა: „ისრაელის პოლიტიკა და პრაქტიკა, რომელიც მიზნად ისახავს დასახლებების შექმნას პალესტინისა და სხვა არაბულ ტერიტორიებზე, რომლებიც 1967 წლიდან ოკუპირებულია, არ აქვთ იურიდიული ძალა და წარმოადგენენ სერიოზულ დაბრკოლებას ახლო აღმოსავლეთში ყოვლისმომცველი, სამართლიანი და მდგრადი მშვიდობის მიღწევის გზაზე.“

რეზოლუცია მიიღეს 12 ხმით, არცერთი წინააღმდეგი ხმით. ნორვეგიამ, გაერთიანებულმა სამეფომ და შეერთებულმა შტატებმა თავი შეიკავეს.

## რესურსები ინტერნეტში
* 

კატეგორია:გაეროს უშიშროების საბჭოს 1979 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1979 წელი ისრაელში
გაეროს უშიშროების საბჭოს რეზოლუცია 448

**გაეროს უშიშროების საბჭოს რეზოლუცია 448** მიღებულია 1979 წლის 30 აპრილს, მას შემდეგ რაც საბჭომ გაიხსენა რეზოლუციები 253 (1968), 403 (1977), 411 (1977), 423 (1978), 424 (1978), 437 (1978) და 445 (1979). საბჭომ გამოაცხადა, რომ „არალეგალური რასისტული რეჟიმის“ მიერ სამხრეთ როდეზიაში ჩატარებული ბოლო „ფიქტიური“ არჩევნები არალეგალური იყო და მათი შედეგები ბათილად ჩაითვლებოდა.

საბჭომ განაგრძო განცხადებით, რომ არჩევნები, რომლებიც გაიმართა გაეროს გადაწყვეტილების უგულებელყოფით, არ წარმოადგენდა ზიმბაბვეს ხალხის თვითგამორკვევის უფლების ნამდვილ განხორციელებას და მიზნად ისახავდა „თეთრკანიანი რასისტული უმცირესობის მმართველობის გაუგრძელებლობას“.

რეზოლუცია დასრულდა მოწოდებით, რომ წევრ ქვეყნებს არ ეცნოთ არჩევნების შედეგები და გაეგრძელებინათ სანქციების დაცვა სამხრეთ როდეზიის წინააღმდეგ.

რეზოლუცია მიღებულია 12 ხმით, წინააღმდეგი არავინ იყო; საფრანგეთმა, გაერთიანებულმა სამეფომ და შეერთებულმა შტატებმა თავი შეიკავეს.

## რესურსები ინტერნეტში
* 

კატეგორია:გაეროს უშიშროების საბჭოს 1979 წლის რეზოლუციები
კატეგორია:გაეროს უშიშროების საბჭოს რეზოლუციები როდეზიის შესახებ
კატეგორია:1979 წელი როდეზიაში
გაეროს უშიშროების საბჭოს რეზოლუცია 450

**გაეროს უშიშროების საბჭოს რეზოლუცია 450** მიღებულია 1979 წლის 14 ივნისს, მას შემდეგ რაც გაიხსენა რეზოლუციები 425 (1978), 426 (1978), 427 (1978), 434 (1978) და 444 (1979) და განიხილა გენერალური მდივნის ანგარიში გაეროს დროებითი ძალების შესახებ ლიბანში (UNIFIL). საბჭომ დაგმო ისრაელის თავდასხმები ლიბანზე, რომლებმაც გამოიწვია სამოქალაქო მოსახლეობის გადაადგილება, მსხვერპლი და განადგურება. საბჭომ მოუწოდა ისრაელს, შეეწყვიტა თავისი ქმედებები აღნიშნული ქვეყნის წინააღმდეგ.

საბჭომ შემდეგ ხელახლა გაიმეორა ძალის მიზნები, რომლებიც განისაზღვრება რეზოლუციებში 425, 426 და 444, რომლებიც აუცილებლად უნდა განხორციელდეს. რეზოლუციამ დადებითად შეაფასა უნიფილის (UNIFIL) საქმიანობა, რომ მას უნდა ჰქონდეს თავისუფალი გადაადგილება და კომუნიკაცია რეზოლუციის განხორციელებისთვის. ასევე აღდგა ის ფაქტი, რომ ძალაშია ისრაელსა და ლიბანს შორის გენერალური ცეცხლის შეწყვეტის შეთანხმება და ორივე მხარეს დაევალა შერეული ცეცხლის შეწყვეტის კომისიების განახლება. რეზოლუციამ ასევე გააგრძელა უნიფილის მანდატი 1979 წლის 19 დეკემბრამდე.

რეზოლუცია მიღებულია 12 ხმით, წინააღმდეგი არავინ იყო; ჩეხოსლოვაკიამ და საბჭოთა კავშირმა თავი შეიკავეს კენჭისყრისგან, ხოლო ჩინეთი კენჭისყრაში არ მონაწილეობდა.

## რესურსები ინტერნეტში
* 

კატეგორია:გაეროს უშიშროების საბჭოს 1979 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1979 წელი ისრაელში
კატეგორია:1979 წელი ლიბანში
გაეროს უშიშროების საბჭოს რეზოლუცია 439

**გაეროს უშიშროების საბჭოს რეზოლუცია 439** მიიღეს 1978 წლის 13 ნოემბერს, 385 (1976), 431 (1978), 432 (1978) და 435 (1978) რეზოლუციების გამოხმობის შემდეგ, საბჭომ დაგმო სამხრეთ აფრიკა ნამიბიაში არჩევნების ცალმხრივად ჩატარების გადაწყვეტილების გამო, რაც წინა რეზოლუციების დარღვევით მოხდა. საბჭომ ეს გაერთიანებული ერების ორგანიზაციის ავტორიტეტის აშკარა დარღვევად მიიჩნია.

რეზოლუცია 439-ში ნათქვამი იყო, რომ სამხრეთ-დასავლეთ აფრიკაში ჩატარებული არჩევნების შედეგები ბათილად გამოცხადდება და მას არ აღიარებენ გაერთიანებული ერების ორგანიზაცია ან მისი რომელიმე წევრი სახელმწიფო. საბჭომ მოითხოვა, რომ სამხრეთ აფრიკამ ითანამშრომლოს მასთან და თუ არა, განიხილოს გაეროს წესდების VII თავის შესაბამისად შემდგომი ქმედებები, რათა უზრუნველყოს სამხრეთ აფრიკის მიერ უშიშროების საბჭოს მოთხოვნების შესრულება. რეზოლუცია ასევე მოითხოვდა გენერალური მდივნისგან 1978 წლის 25 ნოემბრამდე რეზოლუციის შესრულების პროგრესის შესახებ ანგარიშის წარდგენას.

რეზოლუცია 10 ხმით არცერთის წინააღმდეგ მიიღეს, ხოლო კანადამ, საფრანგეთმა, დასავლეთ გერმანიამ, გაერთიანებულმა სამეფომ და შეერთებულმა შტატებმა ხმის მიცემისგან თავი შეიკავეს.

## იხილეთ აგრეთვე
*აპართეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/439(1978))

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები ნამიბიის შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
გაეროს უშიშროების საბჭოს რეზოლუცია 449

**გაეროს უშიშროების საბჭოს რეზოლუცია 449** მიღებულია 1979 წლის 30 მაისს, რომელიც განიხილავდა გენერალური მდივნის ანგარიშს გაეროს ძალათა განთავსების დამკვირვებელ მისიასთან (United Nations Disengagement Observer Force) დაკავშირებით. საბჭომ აღნიშნა თავისი ძალისხმევა ახლო აღმოსავლეთში მტკიცე და სამართლიანი მშვიდობის დამყარებისათვის, თუმცა ასევე გამოხატა შეშფოთება რეგიონში არსებული დაძაბული ვითარების გამო.

რეზოლუციამ გადაწყვიტა მიმართოს დაინტერესებულ მხარეებს, რომ დაუყოვნებლივ შეესრულებინათ რეზოლუცია 338 (1973), განაახლა დამკვირვებელი ძალის მანდატი კიდევ 6 თვით, 1979 წლის 30 ნოემბრამდე და მოითხოვა, რომ გენერალურმა მდივანმა წარმოადგინოს ანგარიში მდგომარეობის შესახებ აღნიშნული პერიოდის ბოლოს.

რეზოლუცია მიღებულია 14 ხმით, წინააღმდეგი არავინ იყო; ჩინეთი კენჭისყრაში არ მონაწილეობდა.

## რესურსები ინტერნეტში
* 

კატეგორია:გაეროს უშიშროების საბჭოს 1979 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1979 წელი ისრაელში
კატეგორია:1979 წელი სირიაში
გაეროს უშიშროების საბჭოს რეზოლუცია 451

**გაეროს უშიშროების საბჭოს რეზოლუცია 451** მიღებულია 1979 წლის 15 ივნისს, რომელსაც უნდა აღენიშნა გენერალური მდივნის ანგარიში, რომლის მიხედვით არსებული პირობების გამო გაეროს სამშვიდობო ძალების ყოფნა კვიპროსში (UNFICYP) კვლავ არსებითია მშვიდობიანი შეთანხმების მისაღწევად.

საბჭომ გამოხატა შეშფოთება ქმედებების გამო, რომლებიც შეიძლება დაძაბულობის ზრდას იწვევდეს და მოითხოვა, რომ გენერალურმა მდივანმა კვლავ წარუდგინოს ანგარიში 1979 წლის 30 ნოემბრამდე, რათა დარეგულირდეს რეზოლუციის განხორციელება.

საბჭომ კვლავ დაადასტურა თავისი წინა რეზოლუციები, მათ შორის რეზოლუცია 365 (1974), გამოხატა შეშფოთება არსებული მდგომარეობის გამო და მოუწოდა ჩართულ მხარეებს თანამშრომლობისკენ მშვიდობის უზრუნველყოფისთვის და კვლავ გააგრძელა ძალების განლაგება კვიპროსში, რომელიც დაარსებული იყო რეზოლუციით 186 (1964), 1979 წლის 15 დეკემბრამდე.

რეზოლუცია მიღებულია 14 ხმით, წინააღმდეგი არავინ იყო; ჩინეთი კენჭისყრაში არ მონაწილეობდა.

## რესურსები ინტერნეტში
* 

კატეგორია:გაეროს უშიშროების საბჭოს 1979 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1979 წელი კვიპროსში
სსრკ-ის ჩემპიონატი საერთაშორისო შაშში მამაკაცთა შორის 1960

**სსრკ-ის მე-6 ჩემპიონატი საერთაშორისო შაშში მამაკაცთა შორის** ჩატარდა მინსკში. ქვეყნის ჩემპიონი გახდა მიხეილ კორხოვი.

## საბოლოო მდგომარეობა 
## ბმულები 
* ჩემპიონატის სტატისტიკა KNDB-ის საიტზე

კატეგორია:საბჭოთა კავშირის ჩემპიონატი შაშში
კატეგორია:საბჭოთა კავშირის ჩემპიონატი საერთაშორისო შაშში
სსრკ-ის ჩემპიონატი საერთაშორისო შაშში მამაკაცთა შორის 1961

**სსრკ-ის მე-7 ჩემპიონატი საერთაშორისო შაშში მამაკაცთა შორის** ჩატარდა 2-დან 25 აგვისტოს ჩათვლით იურმალაში. ქვეყნის ჩემპიონი გახდა ანდრის ანდრეიკო.

## საბოლოო მდგომარეობა 
## ლიტერატურა 
* *ჟურნალი „შაშკი“*, 1961, № 5, გვ. 10.

## რესურსები ინტერნეტში 
* სსრკ VII პირველობის ფინალი საერთაშორისო შაშში

კატეგორია:საბჭოთა კავშირის ჩემპიონატი შაშში
კატეგორია:საბჭოთა კავშირის ჩემპიონატი საერთაშორისო შაშში
გაეროს უშიშროების საბჭოს რეზოლუცია 454

**გაეროს უშიშროების საბჭოს რეზოლუცია 454** მიღებულია 1979 წლის 2 ნოემბერს, მას შემდეგ რაც საბჭომ მოისმინა ანგოლის წარმომადგენლების განცხადებები, გაიხსენა რეზოლუციები 387 (1976) და 447 (1979). გამოხატა თავისი შეშფოთება და დაგმო სამხრეთ აფრიკის ქვეყნის მიმართ, სამხრეთ-დასავლეთ აფრიკაში არალეგალურად ოკუპირებული ტერიტორიებიდან განხორციელებული თავდასხმები.

საბჭომ მოითხოვა, რომ სამხრეთ აფრიკამ შეწყვიტოს თავდასხმები და პატივი სცეს ანგოლის სუვერენიტეტს და ტერიტორიულ მთლიანობას. ასევე, სამხრეთ აფრიკას მოუწოდა შეეწყვიტა სამხრეთ-დასავლეთ აფრიკის ტერიტორიის გამოყენებისა ანგოლასა და სხვა აფრიკულ სახელმწიფოებზე თავდასხმების განხორციელებისთვის. რეზოლუციამ მოითხოვა, რომ წევრ ქვეყნებმა დაუყოვნებლივ დახმარება აღმოუჩინონ ანგოლას თავდაცვის შესაძლებლობების გაძლიერებისთვის.

რეზოლუცია მიღებულია 12 ხმით, წინააღმდეგი არავინ იყო; საფრანგეთმა, გაერთიანებულმა სამეფომ და შეერთებულმა შტატებმა თავი შეიკავეს კენჭისყრისგან.

## რესურსები ინტერნეტში
* 

კატეგორია:გაეროს უშიშროების საბჭოს 1979 წლის რეზოლუციები
კატეგორია:გაეროს უშიშროების საბჭოს რეზოლუციები ანგოლის შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1979 წელი ანგოლაში
კატეგორია:1979 წელი სამხრეთ აფრიკის რესპუბლიკაში
ყაზანიანი

**ყაზანიანი** — მთა საქართველოში, საგარეჯოს მუნიციპალიტეტში, სიმაღლე 945 მეტრი. მთა გამოირჩევა პარაგლაიდინგისთვის მოსახერხებელი რელიეფით და აქტიურად გამოიყენება ამ მიზნით. ყაზანიანის მთასთან აშენებულია ქვემო სამგორის მაგისტრალური არხების (მარცხენა და მარჯვენა მაგისტრალური არხები) სათავე ნაგებობები. ეს არხები გათვალისწინებული იყო 43000 ჰა სასოფლო-სამეურნეო მიწის მოსარწყავად.

## ეტიმოლოგია 
პატარძეულის კოლორიტი, ისტორიკოსი ალექსანდრე ელერდაშვილი, აღწერს ლეგენდად ქცეულ ბრძოლას ქართველ ქალებსა და მონღოლებს შორის. მონღოლთა იმპერიის დაქუცმაცების შემდეგ გარე კახეთში გაძლიერებულა ყაზან-ყაენი, რომელსაც რეზიდენცია მდინარე ივრის პირას მდებარე მთაზე ჰქონია, რომელსაც ამის გამო ყაზანიანს უწოდებდნენ და იქიდან უწევდა ახლომდებარე სოფლების აწიოკება-განადგურებას კონტროლს. კაცებიდან დაცლილი სოფლიდან ქალების წაყვანა მოუსურვებიათ მეომრების გასართობად, თუმცა სოფლის ქალებს ვინმე სალომეს მეთაურობით შეთქმულთა რაზმი ჩამოუყალიბებიათ, მონღოლები ტყეში შეუტყუებიათ და ერთიანად ამოუწყვეტიათ.

## რესურსები ინტერნეტში
* პარაგლაიდინგი საგარეჯოში - ყაზანიანის მთა

## სქოლიო
კატეგორია:კახეთის მხარის მთები
გაეროს უშიშროების საბჭოს რეზოლუცია 452

**გაეროს უშიშროების საბჭოს რეზოლუცია 452** მიღებულია 1979 წლის 20 ივლისს, რომელიც ეხებოდა ისრაელის დასახლებების საკითხს იერუსალიმში, დასავლეთ სანაპიროზე, ღაზის სექტორში და გოლანის მაღლობებზე, განსაკუთრებით მათ არალეგალობას. რეზოლუციაში ნათქვამია, რომ ისრაელის პოლიტიკა დასახლებების შექმნაში ოკუპირებულ არაბულ ტერიტორიებზე არ ფლობს სამართლებრივ ვალიდურობას და წარმოადგენს 1949 წლის 12 აგვისტოს ჟენევის მეოთხე კონვენციის დარღვევას, რომელიც ეხება სამოქალაქო პირების დაცვას ომის დროს და მოთხოვს ისრაელის ხელისუფლებასა და მოსახლეობას, დაუყოვნებლივ შეწყვიტონ დასახლებების შექმნა, მშენებლობა და დაგეგმვა 1967 წლიდან ოკუპირებულ არაბულ ტერიტორიებზე, მათ შორის იერუსალიმში.

რეზოლუცია მიღებულია 14 ხმით, წინააღმდეგი არავინ იყო; შეერთებულმა შტატებმა თავი შეიკავა კენჭისყრისგან.

რეზოლუციამ ასევე აღინიშნა ისრაელის მიერ უსაფრთხოების საბჭოს მიერ 1979 წლის მარტში, რეზოლუცია 446-ის მიხედვით შექმნილი კომისიის მიმართ გამოჩენილი „თანამშრომლობის ნაკლებობა“ (პუნქტი 4) და მიაქცია ყურადღება დასახლებათა პოლიტიკის „სერიოზულ შედეგებს“ ახლო აღმოსავლეთში შესაძლო „მშვიდობიანი გადაწყვეტის“ მისაღწევად.

## რესურსები ინტერნეტში
* 

კატეგორია:გაეროს უშიშროების საბჭოს 1979 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1979 წელი ისრაელში
ბავიე

**ბავიე** (***ფადიე*** ***იაბებე***) — სოფელი გურჯისტანის ვილაიეთის არტანუჯის ლივის არტანუჯის ნაჰიეში. იგი შეესაბამება „არტანუჯის დავთრებში“ (1595) მოხსენიებულ სოფლებს, ფაბიეს, აბაკიეს და ბიჯიას, ბიჯას.

დავთრის მიხედვით სოფელში ცხოვრობდა 41 კომლი. ყველა იყო ისფენჯის გადამხდელი, ანუ ქრისტიანი. თუმცა 16-ს მიწერილი აქვს „მუსლიმია“. კომლთა უფროსების გარკვეულ ნაწილს ერქვა ქართველებისათვის/ქრისტიანებისათვის დამახასიათებელი სახელი: აბრამ, ბადუკია, გარსევან, გოგიჩა, გუგუნა, იასონ, ივანე, იორდანე, ნიკოლოზ, ოქროპირ, როსტომ. დასტურდება შვილისა და მამის იდენტური სახელი: გუგუნა ძე გუგუნასი. მამის სახელებად გვხვდება: ავთანდილ, გაბრიელ, გოგიჩა, გუგუნა, დარისპან, ზაქარ, პეტრე.  

სამეურნეო სტრუქტურა მეტად მრავალფეროვანია. იკვეთება ორი მნიშვნელოვანი დარგი: მემარცვლეობა და მეხილეობა. მარცვლეულზე გაწერილი იყო 3520 ახჩა, რაც სამეურნეო გადასახადების 48%-ზე მეტია. შირის წარმოებაზე გაწერილი იყო 2755 ახჩა (თითქმის 38%). სავარაუდოდ, მას ხილისაგან ამზადებდნენ. სხვა დარგებზე შედარებით ნაკლები გადასახადები იყო გაწერილი.

## ლიტერატურა
* *დ. ნიკოლაიშვილი, დ. სართანია, ა. უჯმაჯურიძე, დ. კირთაძე, მ. კვეტენაძე.* მესხეთი ოსმალური დავთრების მიხედვით. „გურჯისტანის ვილაიეთის დიდი დავთარი", თბ., უნივერსალი, 2021, გვ. 217

## სქოლიო
კატეგორია:გურჯისტანის ვილაიეთის დიდ დავთარში მოხსენიებული სოფლები